10. ΒΑΣΙΛΙΚΟΝ ΔΙΑΤΑΓΜΑ της 17 Απρ./31 Ιουλ.1936 Περί κωδικοποιήσεως εις ενιαίον κείμενον νόμου της νομοθεσίας περί Δήμων και Κοινοτήτων. V.Περιουσία δήμων και κοινοτήτων, περιουσιακά αποτελέσματα επερχομένων εν τη συνθέσει αυτών μεταβολών Άρθρ.12.-1.Η προ της ισχύος του νόμ.ΔΝΖ΄ περιουσία παντός χωρίου αποτελέσαντος ωργανωμένην ή ανοργάνωτον κοινότητα καθίσταται από της ισχύος του ιδίου νόμου περιουσία της υπό του χωρίου αποτελεσθησομένης κοινότητος. 2.Αι περιουσίαι αύται, ως και αι δια των εδαφ.312 του παρόντος άρθρου εις τας κοινότητας παραχωρούμεναι, δεν υπόκεινται εις τα βαρύνοντα τας κοινότητας μέρη των προϋπαρχόντων χρεών του δήμου, εξ ου απεσπάσθησαν τα αποτελέσαντα ιδίας κοινότητας χωρία. 3.Τα τυχόν δικαιώματα αποκλειστικής χρήσεως των κατοίκων των χωρίων επί της περιουσίας ταύτης διατηρούνται κατά τας διατάξεις του άρθρ.13 παρ.1 εδάφ.β΄ ως επίσης και τα επ’ αυτής τυχόν υφιστάμενα δικαιώματα του Δημοσίου. 4.Παραχωρούνται εις την κυριότητα και νομήν εκάστης κοινότητος οι εντός των ορίων της περιφερείας της περιλαμβανόμενοι εθνικοί βοσκήσιμοι τόποι, ως καθωρίσθησαν τα όρια ταύτα κατά τας προς εφαρμογήν του Νόμ.ΚΘ΄ της 31 Ιαν.1864, του από 9 Ιαν.1878 Β.Δ/τος του από 19 Μαρτ.1882 νόμου και του Νόμ.ΑΡΠ΄ της 18 Απρ.1884, συνταχθέντα πρώτα πρωτόκολλα των αρμοδίων επιτροπών και τα επί τη βάσει τούτων κατηρτισμένα τοπογραφικά διαγράμματα, εφόσον τοιαύτα υπάρχωσι. 3.Ζ.ζ.8-10 Περιουσία Δήμων και Κοινοτήτων 5.Κατά το προηγούμενον εδάφιον εις την νομήν εκάστης κοινότητος, ανηκούσης εις τους διεπομένους υπό του Νόμ.ΚΘ΄ της 31 Ιαν.1864 νομούς, παραχωρούνται ου μονον οι εις την κατά παράκλησιν νομήν της ανήκοντες, αλλά πάντες οι εντός των ορίων της περιφερείας της περιλαμβανόμενοι εθνικοί βοσκήσιμοι τόποι πάσης κατηγορίας και γαίαι, συμπεριλαμβανομένων και των εξηρημένων διανομής, πλην των εν τω εβδόμω εδαφίω του παρόντος άρθρου ειδικώς εξαιρουμένων. 6.Ως όρια των κοινοτικών περιφερειών λογίζονται τα κατά τας διατάξεις του άρθρ.10 καθορισθέντα. Βλ. ήδη άρθρ. 11-14 του νέου Δημοτικού και Κοινοτικού Κώδικος (ανωτ.σελ.12). 7.Το Δημόσιον διατηρεί τα προ της ισχύος του Νόμ.ΔΝΖ΄ανήκοντα αυτώ δικαιώματα κυριότητος και νομής επί των εντός των εθνικών βοσκησίμων τούτων τόπων περιλαμβανομένων εθνικών δασών, πλην των εξ αγριελαιών αποτελουμένων, καθοριζομένων προς τούτο δια Δ/τος, εκδιδομένου προτάσει του επί της Γεωργίας Υπουργού και επί τη αιτήσει του οικείου δημοτικού ή κοινοτικού συμβουλίου. 8.Το Δημόσιον δικαιούται, όπως εντός των εθνικών βοσκησίμων τούτων τόπων εκτελέση οποτεδήποτε έργα αναδασώσεως, επί τω σκοπώ της διευθετήσεως χειμάρρων και εξασφαλίσεως από πλημμυρών. 9.Αι οικείαι κοινότητες, μη δικαιούμεναι εις αποζημίωσιν εκ τούτου, διατηρούσι την κυριότητα και νομήν επί των εκ της δασώσεως αποτελεσθησομένων δασών, εκμεταλλευόμεναι και διαχειριζόμεναι ταύτα, κατά τας διατάξεις του άρθρ.15 εδάφ.3 και 4 του Κώδικος. 10.Τεχνικά έργα διευθετήσεως χειμάρρων και εξασφαλίσεως από πλημμυρών εκτελούνται εντός των εθνικών βοσκησίμων τούτων τόπων δια συμπράξεως του Δημοσίου και των οικείων κοινοτήτων αίτινες ευθύνονται δια τας εκ της απαλλοτριώσεως του εδάφους και της στερήσεως της χρήσεως αποζημιώσεις. 11.Εθνική ή εκκλησιαστική γη επί της οποίας συνωκίσθησαν χωρία, αποτελούντα κατά τας διατάξεις του Κώδικος τούτου κοινότητας, παραχωρείται εις την κυριότητα των κοινοτήτων τούτων, δια Δ/τος, εκδιδομένου προτάσει των επί των Οικονομικών και Εσωτερικών Υπουργών, καθορίζοντος άμα την έκτασιν και τα όρια της παραχωρουμένης γης επί τη βάσει των αποδεδειγμένων αναγκών των δημοτών. Η κυριότης των εντός των περιφερειών τούτων περιοχών των οικιών αναγνωρίζεται εις τους τελευταίους διακατόχους, κατ’ αίτησιν αυτών, δι’ αποφάσεως του αρμοδίου πρωτοδικείου κατά την επ’ αναφορά διαδικασίαν. Εάν δ’ υφίστανται εκκρεμείς αμφισβητήσεις τρίτων περί νομής, η κυριότης αναγνωρίζεται εις τον υπέρ ου τελεσιδίκως θέλει επιδικασθή η νομή δια της εν τη υφισταμένη δίκη αποφάσεως. 12.Αι κοινότητες διατηρούσιν απέναντι των ιδιωτών την νομικήν κατοχήν επί της εν τη περιφερεία των περιλαμβανομένης ακινήτου αυτών κτήσεως, διεξάγουσι δ’ εφεξής ιδίω ονόματι τας εκκρεμείς δίκας περί κυριότητος και νομής της εις αυτάς παραχωρουμένης εθνικής ή εκκλησιαστικής γης κατά τα ανωτέρω 4 και 11 εδάφια. 13.Η περιουσία συνοικισμού Ν.Χωρών, αναγνωριζομένου εις ιδίαν κοινότητα, καθίσταται περιουσία της υπό του συνοικισμού τούτου αποτελεσθησομένης κοινότητος. 14.Παραχωρούνται κατά κυριότητα και νομήν εκάστης κοινότητος οι εντός των ορίων της περιφερείας αυτής περιλαμβανόμενοι βοσκήσιμοι τόποι οι ανήκοντες εις διαλελυμένας μονάς. 15.Εκ των ανωτέρω βοσκησίμων εκτάσεων παραχωρούνται κατά κυριότητα μεν και νομήν εις εκάστην κοινότητα οι εντός των ορίων της περιφερείας αυτής περιλαμβανόμενοι και εις διαλελυμένας μονάς ανήκοντες βοσκήσιμοι τόποι, όσοι δεν αποτελούσιν αντικείμενον δασοπονίας και δασικής εκμεταλλεύσεως, κατά χρήσιν δε μόνον 1)αι ορειναί δασικαί βοσκαί, ως αποτελούσαι αντικείμενον δασοπονίας και δασικής εκμεταλλεύσεως, 2)το δικαίωμα της ελευθέρας βοσκήσεως εντός των δασών, (πεδινών, ορεινών) και 3)τα επί των ορέων γυμνά και ασκεπή εδάφη, εφ’ όσον ταύτα αποτελούσιν αντικείμενον δασοπονίας και δασικής εκμεταλλεύσεως των μονών τούτων. 16.Τα κατά την χρήσιν εις τας κοινότητας παραχωρούμενα εδάφη υπάγονται εις την εφαρμογήν των υπό των οικείων δασικών διατάξεων προβλεπομένων απαγορεύσεων δια λόγους προστατευτικούς διαχειριστικούς, αναδασώσεως κλπ. 17.Παραχωρούνται επίσης εις την κυριότητα και νομήν εκάστης των εν τη νήσω Κρήτη κοινοτήτων οι εντός των ορίων της περιφερείας των περιλαμβανόμενοι εθνικοί βοσκήσιμοι τόποι κοινώς «αγριάδες» διατίθενται δε ούτοι εις τους κατοίκους των κοινοτήτων προς βόσκησιν των ζώων των, κατά τας διατάξεις των άρθρ.268-272 του παρόντος Κώδικος. Τα άρθρ.268-272 κατηργήθησαν δια του άρθρ.83 Α.Ν.1910/1951. Σελ.377 Περιουσία Δήμων και Κοινοτήτων 3.Ζ.ζ.10 18.(Τα εισπραττόμενα υπό των κοινοτήτων εκ της εκμεταλλεύσεως των εκτάσεων, περί ων τα ανωτέρω 14-17 εδάφια εν γένει έσοδα διατίθενται αποκλειστικώς, δια κοινωφελή κοινοτικά έργα, ήτοι, μέσα συγκοινωνίας, ανέγερσιν εκπαιδευτηρίων και κατασκευήν τυροκομείων, δεξαμενών κεκαλυμμένων ή ασκεπών και στεγάστρων προς εξυπηρέτησιν της κτηνοτροφίας).(Άρθρ.12 νόμ.ΔΝΖ΄, άρθρ.1 νόμ.2798, άρθρ.51 νόμ.4108, άρθρ.1 και 2 νόμ.6271). Τα ανωτέρω έσοδα αποτελούν ήδη κατά το άρθρ.1 του νέου νόμου «περί εσόδων των Δήμων και Κοινοτήτων» τακτικά έσοδα των Δήμων και Κοινοτήτων διατιθέμενα κατά τας γενικάς περί εσόδων των Δήμων και Κοινοτήτων διατάξεις. «Η αληθής έννοια της παρ.12 του άρθρ.12 του Κώδ.Ν.Δ.Κ. είναι ότι η νομική κατοχή των δήμων και κοινοτήτων και συνδέσμων κοινοτήτων διατηρείται απέναντι των ιδιωτών επί πάσης της εν τη περιφερεία των περιλαμβανομένης και οπωσδήποτε περιελθούσης τοις οργανισμοίς τούτοις οιασδήποτε φύσεως ακινήτου αυτών κτήσεως και ουχί μόνον επί βοσκησίμων τόπων».(Άρθρ.20 Α.Ν.1123/1938 περί των συνδέσμων κοινοτήτων Δύστου κλπ.) Άρθρ.15.-1.Η εν τη κοινοτική ή δημοτική περιφερεία υπάρχουσα καλλιεργήσιμος γη της κοινότητος ή του δήμου, βεβαιουμένη κατά θέσεις, όρια και έκτασιν, δι’ αποφάσεως του κοινοτικού ή του δημοτικού συμβουλίου, εκμισθούται, εν όλω ή κατά τμήματα, δια πλειοδοτικής δημοπρασίας, κατά τας κειμένας διατάξεις, προς τους δημότας της κοινότητος ή του δήμου, προτιμωμένων των ακτημόνων τοιούτων ως μισθωτών, επί τη βάσει δε κατωτάτου ορίου μισθώματος, οριζομένου ως πρώτης προσφοράς δια της προκηρύξεως της δημοπρασίας. Μη παρουσιαζομένων ως μισθωτών δημοτών της κοινότητος ή του δήμου, γίνονται δεκτοί εις την δημοπρασίαν και ετεροδημόται. 2.Προς τους δημότας, δια την ενάσκησιν των δικαιωμάτων καλλιεργείας, εξομοιούνται αι χήραι των δημοτών, ως και τα ορφανά πατρός και μητρός ανήλικα τέκνα δημοτών, αποτελούντα μίαν οικογένειαν, εφ’ όσον διατελούσιν εν ανηλικότητι.(Άρθρ.17 εδαφ.2 και άρθρ.19 εδ.3 Ν.Δ.27 Αυγ.1925). Σελ.378 3.Η διαχείρισις, καλλιέργεια και εκμετάλλευσις των κοινοτικών ή δημοτικών δασών και δασικών περιοχών ενεργείται υπό των κοινοτικών ή δημοτικών συμβουλίων, κατά τους περί δασών νόμους, εκμισθούται δ’ η εκμετάλλευσις τούτων δια πλειοδοτικής δημοπρασίας, ενεργουμένης κατά τα περί εθνικών δασών ισχύοντα. 4-9.(Κατηργήθησαν υπό του άρθρ.232 του Δημοτικού και Κοινοτικού Κώδικος του θέματος ρυθμιζομένου ήδη υπό του άρθρ.191 του αυτού νόμου, ανωτ.σελ.44). Δια τας λοιπάς διατάξεις βλ.ανωτ.σελ.8. 3.Ζ.ζ.10 Περιουσία Δήμων και Κοινοτήτων 